《别曾源一》
宋代·叶茵

梅边又上帝王都，柳上俄空处士庐。
汉月楚星人去后，淮云蜀雨事何如。
东龟不食西征缺，南雁难期北信疏。
此去叫阍天路直，何时快睹茂陵书。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。